

RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI PROGRAMŲ, FINANSUOJAMŲ SAVIVALDYBĖS BIUDŽETO LĖŠOMIS, FINANSAVIMO IR ATRANKOS TVARKOS APRAŠO PATVIRTINIMO

2025 m. rugpjūčio 28 d. Nr. T-725
Radviliškis


Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos neformaliojo suaugusiųjų švietimo ir tęstinio mokymosi įstatymo 17 straipsnio 1 dalies 1 punktu, 2 dalimi, Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos, patvirtintos Lietuvos Respublikos Vyriausybės 2016 m. sausio 14 d. nutarimu Nr. 22 „Dėl mokymosi pagal neformaliojo suaugusiųjų švietimo ir tęstinio mokymosi programas finansavimo metodikos patvirtinimo“, 4 punktu, 2025–2027 m. strateginio veiklos plano 2 programos  1 uždavinio 25 priemone „Tęstinė neformaliojo suaugusiųjų švietimo programa“, patvirtinta Radviliškio rajono savivaldybės tarybos 2025 m. vasario 13 d. sprendimu Nr. T-556 „Dėl Radviliškio rajono savivaldybės 2025–2027 metų strateginio veiklos plano patvirtinimo“, Radviliškio rajono savivaldybės taryba nusprendžia:
.	Patvirtinti Radviliškio rajono savivaldybės Neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, atrankos ir finansavimo tvarkos aprašą (pridedama).
.	Pripažinti netekusiu galios Radviliškio rajono savivaldybės tarybos 2016 m. birželio 23 d. sprendimą Nr. T-311 „Dėl Radviliškio rajono savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašo patvirtinimo“ (su visais pakeitimais ir papildymais).



Savivaldybės meras     	    	    Kazimieras Račkauskis 

PATVIRTINTA
Radviliškio rajono savivaldybės tarybos 
2025 m. rugpjūčio 28 d.
sprendimu Nr. T-725





 SKYRIUS


. Radviliškio rajono savivaldybės neformaliojo suaugusiųjų švietimo ir tęstinio mokymosi programų, finansuojamų Radviliškio rajono savivaldybės biudžeto lėšomis, finansavimo ir atrankos tvarkos aprašas (toliau – Aprašas) reglamentuoja paraiškų atrankos kriterijus ir eigą, reikalavimus programoms ir jų vykdytojams, lėšų skyrimo, naudojimo bei atsiskaitymo tvarką.
. Radviliškio rajono savivaldybės (toliau – Savivaldybė) neformaliojo suaugusiųjų švietimo ir tęstinio mokymosi finansavimo tikslas – užtikrinti mokymosi visą gyvenimą prieinamumą, skatinti bendrųjų ir profesinių kompetencijų ugdymą, įtraukti vyresnio amžiaus asmenis, Trečiojo amžiaus universiteto klausytojus bei andragogus.
. Radviliškio rajono savivaldybės (toliau – Savivaldybė) neformaliojo suaugusiųjų švietimo ir tęstinio mokymosi finansavimo uždaviniai:
. Sudaryti sąlygas suaugusiųjų bendrosioms kompetencijoms ugdyti (komunikavimo, pilietiškumo, socialinėms, kultūrinėms ir kt.) bei formuoti teigiamas nuostatas mokymuisi visą gyvenimą.
. Stiprinti rajono gyventojų sveikos gyvensenos, psichinės sveikatos stiprinimo ir emocinio atsparumo gebėjimus per edukacines ir prevencines veiklas.
. Skatinti skaitmeninio raštingumo plėtrą, siekiant mažinti skaitmeninę atskirtį ir didinti suaugusiųjų gebėjimą naudotis e. paslaugomis bei technologijomis kasdieniame gyvenime.
. Užtikrinti informacijos apie neformaliojo suaugusiųjų švietimo galimybes prieinamumą visoms gyventojų grupėms, ypač socialiai pažeidžiamoms ir kaimiškų vietovių bendruomenėms.
. Koordinuoti, stebėti, vertinti ir viešinti neformaliojo suaugusiųjų švietimo ir tęstinio mokymosi veiklas, siekiant užtikrinti jų kokybę, poveikį ir tęstinumą.
. Lėšos Programoms finansuoti kiekvienais metais numatomos Savivaldybės biudžete. 
. Vertinant paraiškas ir vykdant Programas, tvarkomi šie asmens duomenys:
. Programos vykdytojo: juridinio asmens vadovo vardas, pavardė, kontaktinio asmens vardas, pavardė, telefono numeris, elektroninio pašto adresas; fizinio asmens vardas, pavardė, telefono numeris, elektroninio pašto adresas;
. Programos partnerio: fizinio asmens vardas, pavardė, individualios veiklos vykdymo pažymos numeris, telefono numeris, elektroninio pašto adresas; kontaktinio asmens vardas, pavardė, telefono numeris, elektroninio pašto adresas;
. atrinktos Programos dalyvio (klausytojo) vardas, pavardė.
. Dokumentai, kuriuose yra asmens duomenys, tvarkomi ir saugomi vadovaujantis Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“. Pasibaigus saugojimo terminui, dokumentai, kuriuose yra asmens duomenų, sunaikinami, išskyrus tuos, kurie įstatymų ar kitų teisės aktų, reglamentuojančių duomenų saugojimą, nustatytais atvejais turi būti perduoti saugoti pagal Lietuvos Respublikos dokumentų ir archyvų įstatymą, jo įgyvendinamuosius ir kitus teisės aktus, reglamentuojančius tokių dokumentų saugojimą.
. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymo (toliau – Asmens duomenų teisinės apsaugos įstatymas) nuostatomis. Asmens duomenys trečiosioms šalims gali būti teikiami tik įstatymų ir kitų teisės aktų nustatytais atvejais ir tvarka bei laikantis Bendrojo duomenų apsaugos reglamento reikalavimų.
. Apraše vartojamos sąvokos atitinka Lietuvos Respublikos švietimo įstatyme (toliau – Švietimo įstatymas), Lietuvos Respublikos neformaliojo suaugusiųjų švietimo ir tęstinio mokymosi įstatyme (toliau – Neformaliojo suaugusiųjų švietimo ir tęstinio mokymosi įstatymas) vartojamas sąvokas.

. Programos turinys ir siekiami rezultatai turi atitikti bent vieną iš šių prioritetinių teminių krypčių:
. mokymosi visą gyvenimą paslaugų plėtra Radviliškio rajono savivaldybėje;
. suaugusiųjų bendrųjų, darbo rinkai aktualių kompetencijų ugdymas (pvz.), komunikavimo, skaitmeninio raštingumo, kūrybiškumo ir pan.);
. mokymosi galimybių užtikrinimas Trečiojo amžiaus universiteto klausytojams;
. andragogų profesinių kompetencijų tobulinimas;
. profesinei veiklai reikalingų žinių ir įgūdžių įgijimas ar tobulinimas;
. asmens bendrosios kultūros plėtojimas (meno, istorijos, kalbos, pilietiškumo srityse).
. Programa rengiama vieneriems kalendoriniams metams.
. Programos paraiškos vertinamos pagal šiuos kriterijus:
11.1. programos tinkamumas ir aktualumas pasirinktiems tikslams pasiekti;
. aiškiai suformuluoti, pasiekiami tikslai ir konkretūs uždaviniai, suderinti su programos
turiniu;
. turinio išsamumas ir nuoseklumas, temų loginė seka ir atitikimas dalyvių poreikiams;
. taikomų metodų ir mokymosi būdų tinkamumas bei jų suderinamumas su turiniu ir siekiamais rezultatais;
. planuojamo poveikio tikimybė – loginis ryšys tarp siekiamų kompetencijų ir programos turinio;
. Programos tęstinumo galimybės bei praktinis naudingumas tikslinėms grupėms;
. Programos dalinis finansavimas iš kitų šaltinių (pvz., partnerių, dalyvių, rėmėjų lėšomis).
. Programos apimtis turi būti ne mažiau kaip 8 kontaktinio darbo valandos (kontaktinio darbo valanda – 60 min.). 
. Minimalus dalyvių skaičius grupėje – 16 asmenų, išskyrus atvejus, kai programa įgyvendinama atokiose ar mažesnio gyventojų tankumo seniūnijose (10 asmenų).
. Programos vykdytojas turi atitikti šiuos reikalavimus:
. turi būti juridinis arba fizinis asmuo, kuris teisės aktų nustatyta tvarka turi teisę vykdyti neformaliojo suaugusiųjų švietimo veiklą;
. turi būti registruotas Švietimo ir mokslo institucijų registre (toliau – ŠMIR)  kaip neformaliojo švietimo teikėjas;
. atitikti Lietuvos Respublikos neformaliojo suaugusiųjų švietimo ir tęstinio mokymosi įstatymo 2 straipsnio 4 dalyje apibrėžtą neformaliojo suaugusiųjų švietimo ir tęstinio mokymosi teikėjo sąvoką;
. turėti kvalifikuotus darbuotojus, turinčius ne mažesnę kaip vienerių metų patirtį, vykdant suaugusiųjų neformaliojo švietimo programas;
. pareiškėjas yra atsiskaitęs už ankstesniais kalendoriniais metais iš Savivaldybės (ir (ar) valstybės) biudžeto Savivaldybėje konkurso būdu gautas lėšas ir (arba) gautas lėšas panaudojo tikslingai (jei vykdė);
. pareiškėjas nėra bankrutuojantis / likviduojamas.

. Savivaldybės administracijos Švietimo ir sporto skyrius (toliau – Švietimo ir sporto skyrius) informaciją apie Programų konkursą skelbia kasmet nuo rugsėjo 1 d. iki  spalio 31 d. imtinai. Radviliškio rajono savivaldybės interneto svetainėje www.radviliskis.lt. Skelbime nurodoma Aprašo paskelbimo vieta, paraiškų Programoms finansuoti priėmimo laikas ir vieta, telefonas ir kontaktinis asmuo pasiteirauti.
. Vienas pareiškėjas konkursui gali teikti dvi paraiškas.
. Paraiškos dėl Programų rėmimo pateikiamos per 30 dienų nuo Konkurso paskelbimo.
.  Paraiškos su priedais teikiamos vienu iš šių būdų:
. Elektroniniu paštu:
 el. pašto adresu, nurodytu skelbime, iki nustatyto termino pabaigos;
. paraiška ir priedai turi būti pateikti PDF formatu, pasirašyti kvalifikuotu elektroniniu parašu arba pasirašyti, nuskenuoti ir pridėti prie el. laiško;
. paraiškos pateikimo data laikoma elektroninio laiško išsiuntimo data.
. Fiziškai, pateikiant dokumentus adresu: Aušros a. 10, 82196 Radviliškis (Švietimo ir sporto skyrius):
. paraiškos teikiamos registruotu paštu, per kurjerį arba pristatant asmeniškai;
. ant voko turi būti užrašas: „Paraiška Neformaliojo suaugusiųjų švietimo ir tęstinio mokymosi programų finansavimo ir atrankos konkursui“;
.  Gautos paraiškos registruojamos Savivaldybės valdymo sistemoje „Kontora”.
. Pavėluotai pateiktos paraiškos (el. paštu ar popieriniu formatu):
. registruojamos, bet nevertinamos;
. fizinės paraiškos paliekamos neatplėštame ir užantspauduotame voke;
. elektroniniu būdu pateiktoms paraiškoms taikomas automatinis patvirtinimas apie gavimą. 
. Jei paraiška pateikta pavėluotai, pareiškėjas apie tai informuojamas el. paštu.
. Konkursui pateikiami dokumentai:
. užpildyta kompiuteriu lietuvių kalba ir Pareiškėjo vadovo arba jo įgalioto asmens pasirašyta paraiška gauti lėšų Programai (Aprašo 1 priedas). Jei paraiška teikiama fiziškai, pateikiamas Paraiškos originalas ir elektroninė laikmena, kurioje įrašyta Pareiškėjo vadovo arba jo įgalioto asmens pasirašyta skenuota paraiška pdf. formatu); jei teikiama elektroninėje laikmenoje – pdf. formatu pasirašyta elektroniniu parašu arba pasirašyta, nuskenuota ir pridėta prie el. laiško;
. išrašą iš ŠMIR (tik tiems pareiškėjams, kurie ŠMIR buvo registruoti ne Savivaldybėje);
. Programos pareiškėjo nuostatų, įstatų ar kito dokumento, kuriame įteisinta neformaliojo suaugusiųjų švietimo veikla, kopija ar išrašas (jei teikėjas juridinis asmuo) arba dokumento (-ų), kuris (-ie) pagrindžia, kad pareiškėjas turi teisę vykdyti švietimo veiklą, kopija (-os) ar išrašas (-ai) (verslo liudijimo ar individualios veiklos pažymoje švietimo veiklos rūšies kodas pagal EVRK) (Savivaldybės biudžetinės įstaigos gali paraiškoje pateikti nuorodą į šį dokumentą);
. jeigu Programos įgyvendinime dalyvauja partneris, teikiama bendradarbiavimo arba jungtinės veiklos (partnerystės) sutarties dėl Konkursui teikiamos Programos vykdymo kopija.
. Programos įgyvendintojų (lektorių, mokytojų) gyvenimo aprašymus;
. fizinė paraiška su visais priedais pateikiama užklijuotame voke, sunumeruotais lapais, susegta (surišta).
. Paraiškos vertinamos dviem etapais: paraiškų tinkamumo vertinimas (administracinis vertinimas) (2 priedas) ir Programų vertinimas (3 priedas).
. Pasibaigus paraiškų priėmimo terminui, per tris savaites atliekamas Programų paraiškų ir jos priedų tinkamumo vertinimas. 
. Tinkamai parengtos paraiškos teikiamos nepriklausomų paraiškų vertintojams, Programas vertintojai vertina pagal nustatytą formą (3 priede) nurodytus vertinimo kriterijus. 
. Savivaldybės administracijos Švietimo ir sporto skyrius sudaro nepriklausomų paraiškų vertintojų grupę ir teikia Savivaldybės administracijos direktoriui tvirtinti;
. nepriklausomu paraiškų vertintoju (toliau – Vertintojas) gali būti skiriami asmenys, turintys ne mažesnę kaip 3 metų praktinę darbo patirtį švietimo srityje, vertintojas negali būti vertinamos paraiškos teikėjo (įstaigos, asociacijos, organizacijos) darbuotojas.
. Vienos paraiškos vertinimui turi būti skiriami du Vertintojai. Tais atvejais, jei Vertintojų  vertinimai išsiskiria 10 (dešimt) ir daugiau balų, paraiškos vertinimą atlieka trečias nepriklausomų paraiškų vertintojų  narys. Paraiškos vertinimo balas yra trijų narių skirtas balų vidurkis. 
. Vertinimo išvadas teikiamos Savivaldybės administracijos direktoriaus sudarytai finansavimo paskirstymo komisijai (toliau – Komisija). Komisija sudaroma ir veikia vadovaudamasi Komisijos darbo reglamentu, patvirtintu Savivaldybės administracijos direktoriaus.
. Programa, surinkusi mažiau kaip 34 balus (iš 100 galimų), nefinansuojama.
.  Savivaldybė, atstovaujama Savivaldybės administracijos per metus gali skelbti ir daugiau nei vieną kvietimą, jei po pirmojo kvietimo lieka nepaskirstytų Neformaliojo suaugusiųjų švietimo ir tęstinio mokymosi programoms Savivaldybės biudžete numatytų lėšų.
. Pareiškėjas teikdamas paraišką turi būti susipažinęs su šiuo Aprašu ir jo laikytis.

. Komisijos posėdžiams vadovauja pirmininkas.
. Apie rengiamą posėdį ir numatomą posėdžio darbotvarkę visi nariai informuojami el. paštu arba telefonu ne vėliau kaip likus penkioms darbo dienoms iki jo (esant poreikiui, posėdžio darbotvarkę galima patikslinti ir apie tai pranešti iki posėdžio pradžios). Su posėdyje numatomų svarstyti klausimų medžiaga nariai gali susipažinti iš anksto Savivaldybės administracijos Švietimo ir sporto skyriuje.
.  Komisijos siūlymai įforminami posėdžio protokolu.
. Posėdžio protokolą pasirašo komisijos pirmininkas ir sekretorius. Posėdžių protokolai saugomi Lietuvos Respublikos archyvų įstatymo nustatyta tvarka.
. Sekretoriaus funkcijas atlieka komisijos išrinktas narys.
. Komisijos nariai savo veikloje turi vadovautis skaidrumo, nešališkumo, objektyvumo, teisėtumo principais.
. Jeigu Komisijos nariams kyla abejonių dėl paraiškoje numatytų išlaidų pagrįstumo, Komisija motyvuotai gali siūlyti skirti kitą lėšų sumą, nei prašoma paraiškoje.

. Lėšos Pareiškėjams skiriamos Savivaldybės administracijos direktoriaus įsakymu atsižvelgiant į finansavimo paskirstymo Komisijos siūlymus. Maksimali metinė lėšų suma vienos programos įgyvendinimui yra 2000 Eur. 
.  Informacija apie lėšų skyrimą Pareiškėjams skelbiama Savivaldybės interneto svetainėje www.radviliskis.lt.
. Lėšų skyrimas įforminamas sutartimi, kurią pasirašo Pareiškėjas (Lėšų gavėjas) ir Savivaldybės administracijos direktorius. Prie sutarties pridedama detali Programai skirtų lėšų išlaidų sąmata, kuri yra neatskiriama sutarties dalis. Sutarties formą įsakymu tvirtina Savivaldybės administracijos direktorius.
. Per vieną savaitę nuo Programų rėmimo konkurso rezultatų paskelbimo ir lėšų skyrimo datos konkursą laimėjusiems Programų vykdytojams nesudarius sutarties su Savivaldybės administracijos direktoriumi, finansavimas neskiriamas.
. Lėšų gavėjas gautas Savivaldybės biudžeto lėšas privalo panaudoti tik sutartyje nurodytai Programai įgyvendinti nustatytais terminais ir sąlygomis.
. Savivaldybės biudžeto lėšų panaudojimas pripažįstamas tinkamu, jeigu išlaidos yra tiesiogiai susijusios ir būtinos Programai įgyvendinti, pagrįstos apskaitos dokumentais, numatytos sutarties sąmatoje, atitinkančios teisės aktų reikalavimus.
. Tinkamomis pripažįstamos programų įgyvendinimo išlaidos:
. Programą administruojančio ir vykdančio personalo darbo užmokestis ir su darbo santykiais susiję darbdavio įsipareigojimai, apskaičiuoti Lietuvos Respublikos teisės aktų nustatyta tvarka, taip pat administruojančio ir (ar) vykdančio personalo paslaugų įsigijimas (užsiimantys individualia veikla pagal pažymą ir kt.);
. Programai vykdyti būtinų mokymo priemonių, vadovėlių, kanceliarinių prekių įsigijimui;
. Programos vykdymo metu naudojamų patalpų trumpalaikės nuomos išlaidos (ne ilgesnės kaip programos įgyvendinimo laikotarpis);
. Programos dalyvių kelionės išlaidos (jei numatyta programoje);
. kitos programos vykdymo ir organizavimo išlaidos, kurios tiesiogiai susijusios su švietimo procesu ir programos tikslų įgyvendinimu.
. Lėšos negali būti numatytos ir naudojamos:
. baldams, transporto priemonėms, kompiuterinei, medicininei įrangai ir kitam ilgalaikiam materialiajam turtui įsigyti;
. įsiskolinimams padengti ar investiciniams projektams finansuoti;
. ilgalaikei patalpų nuomai (ilgesnei nei Programos įgyvendinimo laikotarpis), išperkamajai nuomai, remontui, rekonstrukcijai ir statybai, patalpų eksploatacijai;
. darbo užmokesčiui, nesusijusiam su Programos vykdymu;
. paraiškos ir Programos parengimo išlaidoms padengti;
. reprezentacinėms išlaidoms ir dovanoms.
. Iš Savivaldybės biudžeto finansuotos Programos atskaitomybė vykdoma, vadovaujantis  patvirtintomis Programos finansavimo atsiskaitymo už panaudotas lėšas bei veiklos ataskaitos formomis. Ataskaitos pateikiamos ne vėliau kaip per 30 dienų nuo programos įgyvendinimo pabaigos.
. Už Programos įgyvendinimą, Programos lėšų tikslingą panaudojimą atsako įstaigos, pasirašiusios sutartį su Savivaldybės administracijos direktoriumi, vadovas (Lėšų gavėjas).
. Savivaldybės administracijos Buhalterinės apskaitos skyrius kontroliuoja lėšų panaudojimą pagal Programos sąmatą ir apskaitos dokumentų tinkamumą.
 Savivaldybės administracijos Švietimo ir sporto skyrius kontroliuoja Programos įgyvendinimą, tikslų pasiekimą ir rezultatų kokybę.
. Savivaldybės administracija turi teisę bet kuriuo metu patikrinti lėšų panaudojimą ir programos įgyvendinimo eigą.
. Savivaldybės skirtos, bet Programoms įgyvendinti nepanaudotos lėšos iki gruodžio 24 d. turi būti grąžinamos į Savivaldybės biudžetą.
. Vykdytojas turi informuoti Administraciją apie Programos įgyvendinimo eigą, teikti informaciją apie Programos renginius, sudaryti sąlygas Administracijos specialistui patikrinti Programos vykdymą. Savivaldybės interneto svetainėje www.radviliskis.lt skelbti informaciją apie Programos vykdymo metu suorganizuotus renginius ir (ar) veiklas, nurodydamas, kad Programą iš dalies finansuoja Radviliškio rajono savivaldybė.

. Programos įgyvendinimo veiklos dokumentai tvarkomi teisės aktų nustatyta tvarka. Už informacijos, lėšų panaudojimo teisėtumą, pateiktų dokumentų tikslumą, gautų lėšų apskaitos tvarkymą atsako Lėšų gavėjas Lietuvos Respublikos teisės aktų nustatyta tvarka.
. Ginčai, kylantys dėl paraiškos vertinimo rezultatų ar lėšų skyrimo, naudojimo ir atsiskaitymo, sprendžiami Lietuvos Respublikos teisės aktų nustatyta tvarka.
________________________

Radviliškio rajono savivaldybės Neformaliojo 
suaugusiųjų švietimo ir tęstinio mokymosi programų, 
finansuojamų savivaldybės biudžeto lėšomis, atrankos 
ir finansavimo tvarkos aprašo 
 priedas




PARAIŠKA GAUTI LĖŠŲ NEFORMALIOJO SUAUGUSIŲJŲ ŠVIETIMO MOKYMOSI PROGRAMAI 



20__ m. ________________  _____ d.

(mėnuo)

.	

Juridinio asmens pavadinimas arba fizinio asmens vardas ir pavardė	
Juridinio asmens kodas arba fizinio asmens gimimo data	
Juridinio asmens teisinė forma	
Juridinio asmens buveinės arba fizinio asmens gyvenamosios vietos adresas:		gatvė, namo numeris, pašto indeksas, vietovė	
Tel.	
El. p. adresas	
Kontaktinio asmens vardas, pavardė, pareigos, tel., el. p. adresas	
Programos rengėjas (vardas, pavardė, kvalifikacija)	
Pareiškėjo patirtis  vykdant NSŠ projektus. 	



.	

Eil.		Nr.	Juridinio asmens pavadinimas arba fizinio asmens vardas ir pavardė	Juridinio asmens kodas arba fizinio asmens gimimo data	Juridinio asmens teisinė forma	Juridinio asmens buveinės arba fizinio asmens  gyvenamosios vietos adresas:		gatvė, namo numeris, pašto indeksas, vietovė	Kontaktinio asmens vardas, pavardė, pareigos, tel., el. p. adresas	Partnerio reikalingumo pagrindimas
						
						
						



.	 

1. Bendrosios nuostatos
1.1. Programos pavadinimas	(Nurodomas programos pavadinimas)		
1.2. Programos trukmė ir apimtis 	(Nurodoma planuojama programos trukmė (dienomis) ir apimtis (kontaktinėmis valandomis)
1.3. Programos tikslinė (-ės) dalyvių grupė (grupės)	(Apibūdinama tikslinė dalyvių grupė (-ės)
1.4. Programos dalyvių skaičius	(Nurodomas planuojamas programos dalyvių skaičius)		
1.5. Programos anotacija	(Trumpai nurodomi projekto tikslai, numatomi rezultatai)		
2. Tikslas ir uždaviniai
2.1. Programos aktualumas			(Pagrindžiamas programos aktualumas, reikalingumas ir jos poveikis programos dalyviams)
2.2. Tikslas ir uždaviniai	(Nurodomas programos tikslas ir jį detalizuojantys uždaviniai)		
3. Programos turinys ir metodai
Tema	Trumpas dėstomos temos aprašymas	Mokymo (mokymosi) metodai	Planuojamos įgyti / patobulinti kompetencijos
			
			
			
4. Mokymosi pasiekimų vertinimas ir įteisinimas
4.1. Programos dalyvių pasiekimų vertinimas	(Aprašoma, kokiais vertinimo būdais ir kaip dažnai bus vertinami programos dalyviai)
4.2. Dalyvių įgytų kompetencijų patvirtinimas	(Nurodoma, ar bus išduotas mokymosi pasiekimus patvirtinantis dokumentas ir koks tai dokumentas)
5. Laukiami rezultatai ir galimas programos tęstinumas	(Apibūdinama projektu siekiama nauda ir jo tęstinumo galimybės)



. 

	Suma (Eur)
1. Prašomų skirti lėšų suma:	
Lėšų paskirtis:	Suma (Eur)
Programą administruojančio personalo darbo užmokestis ir su darbo santykiais susiję darbdavio įsipareigojimai, apskaičiuoti Lietuvos Respublikos teisės aktų nustatyta tvarka, taip pat administruojančio personalo paslaugų įsigijimas (užsiimantys individualia veikla pagal pažymą ir kt.)	
Programą vykdančio personalo darbo užmokestis ir su darbo santykiais susiję darbdavio įsipareigojimai, apskaičiuoti Lietuvos Respublikos teisės aktų nustatyta tvarka, taip pat vykdančio personalo paslaugų įsigijimas (užsiimantys individualia veikla pagal pažymą ir kt.)	
Programai vykdyti būtinų kanceliarinių prekių įsigijimas	
Kitos programos vykdymo ir organizavimo išlaidos, kurios atitinka Lietuvos Respublikos švietimo įstatyme nustatytas mokymo lėšas – tiesiogiai švietimo procesui organizuoti būtinas lėšas	



	Suma (Eur)
2. Kitų finansavimo šaltinių lėšos:	
Lėšų paskirtis:	Suma (Eur)
	
	
	



_____________________________________________________

                                                                                    (pareiškėjo vadovo ar jo įgalioto asmens
vardas, pavardė, parašas)


Radviliškio rajono savivaldybės Neformaliojo 
suaugusiųjų švietimo ir tęstinio mokymosi 
programų, finansuojamų savivaldybės biudžeto 
lėšomis, atrankos ir finansavimo tvarkos aprašo 
 priedas



PARAIŠKOS TINKAMUMO VERTINIMAS



Pareiškėjas	
Programos pavadinimas	
Vertinimo kriterijai	Taip	Ne	Pastabos
1. Programos įgyvendintojų (lektorių, mokytojų) gyvenimo aprašymus.			
2. Paraiška pateikta – el. paštu yra pateikta laiku, pateikta pdf. formatu, pasirašyta pareiškėjo vadovo arba įgalioto asmens (jei įgaliotas asmuo – ar yra įgaliojimas), pasirašyta elektroniniu parašu arba pasirašyta, nuskenuota ir pridėta prie el. laiško, sunumeruoti lapai, atitinka nustatytą paraiškos formą, pasirašyta pareiškėjo vadovo arba įgalioto asmens 		Fiziškai pateikta paraiška yra pateikta laiku nepažeistame voke, užpildyta, susegta (surišta), sunumeruoti lapai, atitinka nustatytą paraiškos formą, pasirašyta pareiškėjo vadovo arba įgalioto asmens (jei įgaliotas asmuo – ar yra įgaliojimas). 			
3.	Pateikta bendradarbiavimo arba jungtinės veiklos (partnerystės) sutarties dėl konkursui teikiamos programos vykdymo patvirtinta kopija (jeigu taikoma).			
4.	Programa yra skirta neformaliojo suaugusiųjų švietimo dalyvių kvalifikacijai tobulinti ir (arba) papildomoms kompetencijoms įgyti.			
5. Programos įgyvendintojų (lektorių, mokytojų) gyvenimo aprašymus.			
6.	Programos vykdymo apimtis ne mažiau kaip 8 kontaktinio darbo valandos (kontaktinio darbo valanda – 60 min.).			
7. Minimalus besimokančiųjų skaičius grupėje – 16 asmenų išskyrus atvejus, kai programa įgyvendinama atokiose ar mažesnio gyventojų tankumo seniūnijose (10 asmenų).				
8. Programos turinys ir siekiami rezultatai turi atitikti bent vieną iš šių prioritetinių teminių krypčių:				
8.1. mokymosi visą gyvenimą paslaugų plėtra Radviliškio rajono savivaldybėje;			
8.2. suaugusiųjų bendrųjų, darbo rinkai aktualių kompetencijų ugdymas (pvz.), komunikavimo, skaitmeninio raštingumo, kūrybiškumo ir pan.);			
8.3. mokymosi galimybių užtikrinimas Trečiojo amžiaus universiteto klausytojams;			
8.4.  andragogų profesinių kompetencijų tobulinimas;			
8.5. profesinei veiklai reikalingų žinių ir įgūdžių įgijimas ar tobulinimas;			
8.6. asmens bendrosios kultūros plėtojimas (meno, istorijos, kalbos, pilietiškumo srityse).			
9.	Programos vykdytojai turi atitikti šiuos reikalavimus:			
9.1.	turi teisę vykdyti švietimo veiklą ir būti registruotas Švietimo ir mokslo institucijų registre (ŠMIR);			
9.2. atitikti Lietuvos Respublikos neformaliojo suaugusiųjų švietimo ir tęstinio mokymosi įstatymo 2 straipsnio 4 dalyje apibrėžtą neformaliojo suaugusiųjų švietimo ir tęstinio mokymosi teikėjo sąvoką (4. Neformaliojo suaugusiųjų švietimo ir tęstinio mokymosi teikėjas – mokykla, laisvasis mokytojas arba kitas švietimo teikėjas (biblioteka, muziejus, trečiojo amžiaus universitetas ir kita įstaiga, įmonė, organizacija, taip pat valstybės narės juridinis asmuo ar kita organizacija ar jų padaliniai, įsteigti Lietuvos Respublikoje, kuriems švietimas nėra pagrindinė veikla), teisės aktų nustatyta tvarka turintys teisę vykdyti neformalųjį suaugusiųjų švietimą ir tęstinį mokymąsi.);			
9.3. turėti kvalifikuotus darbuotojus, turinčius ne mažesnę kaip vienerių metų patirtį vykdant suaugusiųjų neformaliojo švietimo programas.				
10.	Ar paraiškoje numatytos programos vykdymo išlaidų kategorijos yra tinkamos.			
		TINKAMUMO VERTINIMO IŠVADA (pabraukti):		Paraiška tinkama perduoti  Vertintojų vertinimui		Paraiška netinkama perduoti  Vertintojų vertinimui
		Vertintojas (vardas, pavardė, parašas)		20 ___  m.    ___________________   d.		(data)



______________________




Radviliškio rajono savivaldybės Neformaliojo suaugusiųjų
švietimo ir tęstinio mokymosi programų,
finansuojamų savivaldybės biudžeto lėšomis,
atrankos ir finansavimo tvarkos aprašo
 priedas




PARAIŠKOS  VERTINIMAS 

______

Paraiškos registracijos Nr.           
Paraiškos teikėjo pavadinimas:
Programos pavadinimas: 



Eil. Nr.	Kriterijai	Vertinimo kriterijų išaiškinimas	Balai	Komentaras
1.	Atitikimas Aprašo reikalavimams	(paraiška vertinama arba nevertinama)	Ar paraiška atitinka Aprašo reikalavimus, nurodytus 9.1, 9.2, 9.3, 9.4, 9.5, 9.6 punktuose?	Neatitinka – paraiška nevertinama	Atitinka – paraiška vertinama		
2.	Programos vykdytojo patirtis	(0–5 balai)	Ar Programos vykdytojo patirtis pakankama organizuoti programą? 	Neturi patirties – 0	Turi kitų  programų ir projektų vykdymo patirties – 2	Turi NSŠ programų ir projektų patirties – 3		
3.		Aktualumas	(0–10 balų)	Ar Programa aktuali ir susijusi su plano priemonėmis?	Programos aktualumas neaiškus – 0	Programa pakankamai aktuali, tačiau aktualumas nepakankamai pagrįstas – 5	Programa labai aktuali, aktualumas išsamiai ir įtikinamai pagrįstas – 10		
4.		Tikslas	(0–6 balai)	Ar aiškiai suformuluotas ir realiai pasiekiamas Programos tikslas? 	Tikslas deklaratyvus, sunkiai pasiekiamas – 0	Tikslas pakankamai aiškiai suformuluotas ir pasiekiamas – 2	Tikslas aiškiai suformuluotas ir realiai pasiekiamas – 4 		
5.		Uždaviniai	(0–6 balai)	Ar  Programos uždaviniai yra konkretūs, padeda siekti tikslo? 	Nekonkretūs, nepadeda siekti tikslo – 0	Pakankamai konkretūs ir padedantys siekti tikslo – 2	Konkretūs ir realūs, padedantys siekti tikslo – 4		
6.		Turinys	(0–10 balų)	Ar Programos turinys atskleistas aiškiai ir konkrečiai?	Ne – 0	Iš dalies – 5	Taip – 10		
7.		Dalyvių skaičius programoje	(0–15 balų)	Ar Programos dalyvių skaičius didesnis nei 16 asmenų išskyrus atvejus, kai Programa įgyvendinama atokiose ar mažesnio gyventojų tankumo seniūnijose (10 asmenų)?	16 asmenų – 5	10 asmenų (kai Programa įgyvendinama atokiose ar mažesnio gyventojų tankumo seniūnijose) – 5	Nuo 16 iki 25 asmenų  – 10	Nuo 25 iki 50 asmenų – 15 		
8.		Programos įgyvendinimo planavimas	(0–10 balų)	Ar Programa yra efektyvi, turinys išsamus, temos pateikiamos nuosekliai? 	Ne – 0 	Iš dalies – 5 	Taip – 10		
9.		Dalyvių kompetencijų tobulinimas	(0–8 balai)		Ar planuojamos įgyti ar patobulinti kompetencijos siejasi su Programos tikslu, uždaviniu ir turiniu?	Ne – 0 	Iš dalies – 5 	Taip – 8		
10.	Mokymosi pasiekimų vertinimas ir įteisinimas	(0–10 balų)		Neįvardinama, kokiais vertinimo būdais bus vertinami Programos dalyviai – 0	Įvardinama, kokiais vertinimo būdais bus vertinami Programos dalyviai, bet nenurodoma ar bus išduotas mokymosi pasiekimus patvirtinantis dokumentas – 3	Aiškiai įvardijami vertinimo būdai ir nurodomas mokymosi pasiekimus patvirtinantis dokumentas –7		
11.		Apimtis	(0–10 balų)		Ar Programos apimtis atitinka Apraše nustatytus reikalavimus, yra racionali, pakankama numatytam turiniui įgyvendinti ir tikslams pasiekti?	8 kontaktinio darbo valandos – 5	Daugiau nei 8 kontaktinio darbo valandos – 10		
12.		Programos biudžetas	(0–10 balų)		Ar lėšos planuojamos racionaliai, atitinka Programos veiklas, biudžetas realus ir subalansuotas, išlaidos pagrįstos, prašomos ne per didelės lėšos, numatyti kiti finansavimo šaltiniai?	Ne – 0 	Iš dalies – 5 	Taip – 10			
	Maksimali paraiškos balų suma – 100.	Paraiška surinkusi 34 balus ir mažiau – nefinansuojama.		Bendra balų suma:		(iš 100 galimų balų)		



VERTINTOJO KOMENTARAS
Programos stipriosios sritys:		
Programos silpnosios sritys:		
Išvada: (pabraukti reikiamą): finansuoti, iš dalies finansuoti, nefinansuoti. 				Siūloma skirti suma: ____________Eur



Vertintojo vardas, pavardė	Parašas	Data
				



_____________________________________

Rekomenduojamas finansavimas:

.
Paraiškos balų ir procentų vertinimo lentelė:

95–100 balų	100 proc.
90–94 balai	95 proc.
85–89 balai	90 proc.
80–84 balai	85 proc.
75–79 balai	80 proc.
70–74 balai 	75 proc.
65–69 balai	70 proc.
60–64 balai	65 proc.
55–59 balai	60 proc.
50–54 balai	55 proc.
45–49 balai	50 proc.
40–44 balai	45 proc.
35–39 balai	40 proc.
0–34 balai	0 

